
הכנסת החמש-עשרה							      נוסח לא מתוקן
מושב שני


פרוטוקול מספר 91
מישיבת ועדת העבודה והרווחה
שהתקיימה ביום ב', כ"ב באדר א' התש"ס, 28.2.2000 בשעה 09:35


נכחו:

חברי הוועדה: 	היו"ר דוד טל
		

מוזמנים:		המוסד לביטוח לאומי:
			תמי אליאב – אגף מחקר
			עו"ד אלישבע ויינברגר


עו"ד משה בוטון
ח"כ זהבה גלאון
עו"ד שי סומך – מחלקה משפטית
עו"ד הלית ברק 




 			
			
		

על סדר היום: 	הצעת חוק הביטוח הלאומי (תיקון מספר 38) (שיעור 
 	 		גמלת שמירת הריון), התש"ס - 2000


מנהלת הוועדה:	שירלי אברמי



נרשם על-ידי:	רקורד שירותי הקלטה


היו"ר דוד טל:	אני  רוצה  לפתוח  את  ישיבת   ועדת 
 	העבודה, הרווחה והבריאות של הכנסת, שעל סדר יומנו הצעת חוק של עמיתתי הנכבדה, הצעת חוק הביטוח הלאומי, תיקון מספר 38, שיעור גמלת שמירת היריון, התש"ס. 


משה בוטון:	סעיף 1  להצעה  אומר: בחוק  הביטוח הלאומי 
 	נוסח משולב התשנ"ה 1995, בסעיף 60, המילים משבעים אחוז יימחקו. תחילתו של חוק זה ביום 1 באפריל 2000 והוא יחול על מבוטחת שתחילת שמירת הריונה החל ביום התחילה או לאחריו. כיום, אדוני היושב ראש, אישה שנמצאת בשמירת הריון מקבלת את השכר שהיא השתכרה לפני שמירת ההריון, אבל זה מוגבל בתקרה שלא תעלה על שבעים אחוז מהשכר הממוצע במשק. השכר הממוצע במשק היום הוא ששת אלפים ומאתיים וארבעים ושמונה שקלים. הדבר שחברת הכנסת זהבה גלאון הציעה, וזה עבר בקריאה ראשונה בכנסת, זה שהסכום המרבי שיתקבל זה מאה אחוז מהשכר הממוצע במשק, כמובן לא יותר מהשכר הקודם שלה. כלומר השכר הקודם, אבל הוא "ייחתך" בשכר הממוצע במשק. בזה ישנה גם תמיכה של הממשלה. לא היו הסתייגויות של חברי כנסת. 


היו"ר דוד טל:	לא היו שום הסתייגויות?


משה בוטון:	לא, לא היו הסתייגויות בעניין.


היו"ר דוד טל:	יש   מישהו   מהמשתתפים   כאן  שרוצה לומר 
 	משהו? 


אלישבע ויינברגר:	אנחנו  בחנו  את  הוראת   התחילה   
 	והתחולה, ומצאנו שהיא יוצרת הבחנה לא מוצדקת בין מבוטחות. אנחנו מציעים שהנוסח יהיה במקום "שיחול על מבוטחת שתחילת שמירת הריונה באחד באפריל" , "שהוא יחול על גמלה לשמירת הריון המשולמת מהאחד באפריל".


היו"ר דוד טל:	סליחה,  תחילתו  של  חוק  זה,   במקום   אחד 
 	באפריל, מה את אומרת?


אלישבע ויינברגר:	אני אומרת שהוא יחול על גמלה לשמירת 
 	הריון שמשתלמת בעד יום התחילה או לאחריו. מכיוון שיש נשים שמתחילות את שמירת ההריון שלהן למשל באחד במארס, לפי הנוסח הקיים הן לא תהיינה זכאיות. 


היו"ר דוד טל:	זה  רק  בא  לשפר,  וכל מה שמשפר את 
 	מעמדה של האישה, אז אנחנו בעד. יש עוד
	מישהו שרוצה להתייחס?

	

 	טוב, רבותיי, אם אין מתנגדים, אזי אנחנו נאמץ את הצעת החוק עם התיקון של נציגת הביטוח הלאומי, ואנחנו נאשר את זה לקריאה שניה ושלישית. 


זהבה גלאון:	אני מאוד מודה לכם.



הישיבה ננעלה בשעה 09:45


